Այս համաձայնագրի ստորագումն էլ անակնկալ չէր: Մի քանի շաբաթ առաջ տեղի ունեցավ ԱՄՆ նոր նախագահ Թրամփի և Չինաստանի նախագահ Ծին Պինի հանդիպումը: Այդ հանդիպումից հետո կողմերը խոսեցին դրական տեղաշարժի մասին: Վերջերս էլ ԱՄՆ էր այցելել Վրաստանի վարչապետը: Այսինքն՝ համաձայնագիրը կնքվել էվրաց-ամերիկյան, ամերիկա-չինական հարաբերությունների կարգավորումից հետո: Տպավորությունն այն է, որ Արևմուտքը Հարավային Կովկասում իրեն հուսալի գործընկեր է համարում Վրաստանը և փորձում այն տնտեսական խաչմերուկ դարձնել: Կարո՞ղ էր Հայաստանը լինել Վրաստանի փոխարեն: Այո, քանի որ արդեն մի քանի տարի է՝ խոսվում է Մետաքսի ճանապարհը Հայաստանով անցկացնելու մասին: Սակայն խոսակցություններից անդին դեռ չենք անցել: Չնայած այս ամենին՝ Հայաստանը բանակցում է Չինաստանի հետ՝ հայկական ապրանքները չինական շուկա դուրս հանելու համար: